Bleeding Love

Bleeding Love je skladba britskej speváčky Leony Lewis z jej debutového albumu Spirit. Skladbu napísal a nahral pôvodne americký spevák Jess McCartney, na jej napísaní a produkovaní sa podieľal Ryan Tedder. Bleeding Love bola vydaná celosvetovo koncom roku 2007 a začiatkom roku 2008 ako vedúci singel z albumu. 

Je to jej prvý celosvetový singel a prvý, ku ktorému bol natočený videoklip. Skladba bola uznaná ako celosvetovo najpredávanejší singel roku 2008, dosahujúc status najhranejšej skladby v hitparádach vo viac než 35 štátoch. V roku 2021 dosiahla skladba 2 miliardy vypočutí na streamovacích platformách.

Singel bol nominovaný na cenu Grammy Award za rok 2009 v dvoch kategóriách: Najlepší ženský popový vokálny výkon a Nahrávka roka

V roku 2009 nahral cover tejto piesne belgický spevák Tom Dice, dostala sa na siedme miesto v belgickom rebríčku.

 Videoklipy 
Ku skladbe boli vyrobené dva videoklipy. Prvý režírovala Melina Matsoukas a bol natočený v júli 2007 v Los Angeles. Videoklip s množstvom komparzistov zachytáva šesť príbehových línií o pároch v rôznych fázach vzťahu. Druhý videoklip bol nakrútený v New Yorku pre americké uvedenie skladby. Klip v réžii Jessyho Terrera sa zameriava na Lewisovú hádajúcu sa s jej priateľom. Prvá verzia videoklipu bola nominovaná za najlepší britský videoklip na MTV Video Music Awards 2008.

 Výroba skladby 
Nahrávanie
 Nahraté v Mansfield Studios, Los Angeles, Kalifornia; Record Plant, Hollywood, Kalifornia; Encore Studios, Burbank, Kalifornia.
 Mixované v Soapbox Studios, Atlanta, Georgia.

Produkcia, roly na skladbe
 Spev – Leona Lewis
 Hudba a text – Ryan Tedder, Jesse McCartney
 Produkcia – Ryan Tedder
 Programovanie a aranžmán – Ryan Tedder
 Nahrávanie vokálov – Ryan Tedder, Craig Durrance
 Asistent nahrávania vokálov – Nate Hertweck
 Mix – Phil Tan
 Asistent mixu – Josh Houghkirk
 Aranžmán sláčikov – Ryan Tedder

 Umiestnenie v hitparádach 
 Krajina Hitparáda (2007/2008) pozícia AustráliaARIA Singles Chart 1 Belgicko – Valónsko Ultratop 50 1 DánskoHitlisten 2 Európa European Hot 100 singles 1 FínskoSuomen virallinen list 2 FrancúzskoSNEP 1 ÍrskoIrish Singles Chart 1 KanadaBillboard Canadian Hot 100 1 Japonsko Japan Hot 100 1 NemeckoGfK Entertainment 1 Nový ZélandRecorded Music NZ 1 NórskoVG-lista 1 Poľsko OLiS 1 RakúskoÖ3 Austria Top 40 1 Rumunsko Rumunských Top 100 1 Slovensko Rádio – Top 100 1 Spojené kráľovstvoUK Singles Chart 1 Španielsko PROMUSICAE 38 ŠvajčiarskoSchweizer Hitparade 1 ŠvédskoSverigetopplistan 2 TalianskoFIMI 2 USABillboard Hot 100 1Billboard Mainstream Top 40 1

 Referencie 

Kategória:Single z 2007
Kategória:Piesne Leony Lewis